
Canon de rugăciune către Sfinţii 9 mucenici din Cizic 
(29 aprilie) 


Sfinţii 9 mucenici din Cizic şi Sfântul cuvios Memnon, făcătorul de minuni (29 
aprilie): 


https://www.academia.edu/42900512/Sfin % C5% A3ii 9 mucenici din Cizic %C5%9Fi_S 
f% C3% A?2ntul_cuvios_Memnon_f% C4% 83c% C4% 83torul_de_minuni_29_aprilie 


https://archive.org/details/sf.-9-muc-din-cizic/mode/2u 


https://www2.slideshare.net/steaemy1/sf-9-muc-din-cizic 

În timpul împăratului Constantin cel mare la Cizic s-a ridicat o sfântă mânăstire în 
cinstea şi pe locul martiriului acestor nouă mucenici, în care au fost aşezate sfintele 
lor moaşte. Nenumărate minuni s-au lucrat la sfintele moaşte ale acestor sfinţi. Nu- 
mele lor sunt: Teognis, Ruf, Antipatru, Teostih, Artemas, Magnon, Teodot, Tav- 
masie şi Filimon. Dorind veşnica fericire, ei au disprețuit toată deşertăciunea 
acestei lumi şi dorind nestricăciunea, ei toată stricăciunea o au lepădat. De aceea 
Domnul i-a aşezat pe ei în locaşurile veşnicei Sale slave, încununându-i cu cununa 
nemuririi. Ei au luat cu cinste mucenicia şi s-au proslăvit în veacul al treilea. 


&&& 


Troparul Sfinţilor 9 mucenici din Cizic, glasul al 4-lea: Mucenicii Tăi, Doamne, 
întru nevoinţele lor, cununile nestricăciunii au dobândit de la Tine, Dumnezeul 
nostru. Că având tăria Ta, pe chinuitori au învins; zdrobit-au şi ale demonilor nepu- 
tincioase îndrăzniri. Pentru rugăciunile lor, mântuieşte sufletele noastre, Hristoase 
Dumnezeule. 


Cântarea 1-a 

Irmos: Pe voievozii cei tari, pe cele trei părți ale sufletului, te rog, îneacă-i întru 
adâncul nepătimirii, Cel ce Te-ai născut din Fecioară, ca întru omorârea trupului, 
să-Ţi cânt Ţie ca dintr-o alăută cântare de biruinţă. 

Stih: Sfinţilor mucenici, rugaţi-vă lui Dumnezeu pentru noi. 

Mucenicilor cei purtători de chinuri, care cu adevărat vă veseliți de frumuseţile ce- 
le dumnezeieşti şi din destul vă îndulciţi din Izvorul desfătării şi prin împărtăşire 
vă îndumnezeiţi, izbăviţi de cumplitele primejdii pe cei ce vă fericesc pe voi. 

Stih: Sfinţilor mucenici, rugaţi-vă lui Dumnezeu pentru noi. 

Luptătorilor, cei ce aţi răsărit ca soarele cel luminos cu razele luptelor voastre celor 
tari, luminaţi pe toţi cu strălucirile minunilor, pierdeţi şi noaptea patimilor şi întu- 
nericul demonilor îl risipiţi. 

Stih: Sfinţilor mucenici, rugaţi-vă lui Dumnezeu pentru noi. 

Nori tainici v-aţi arătat înţelepților luptători, ca cei ce plouaţi peste credincioşi cu 


ploile sângiurilor voastre şi prin har uscați înşelăciunea necredinţei. Pentru acesta 
vă fericim pe voi, vrednicilor de laudă. 

Stih: Preasfântă Născătoare de Dumnezeu, miluieşte-ne pe noi. 

Din prea curate sângiurile tale Maica lui Dumnezeu, prea curată, ai născut pe Hri- 
stos, care S-a Intrupat mai presus de cuvânt, luând chipul nostru. Pentru aceasta 
toate neamurile cu bună credinţă te fericim pe tine, care eşti lauda Sfinţilor mu-ce- 
NICI. 

Cântarea a 3-a 

Irmos: Nu întru înţelepciune şi în putere şi în bogăţie ne lăudăm, ci întru Tine, în- 
țelepciunea Tatălui cea ipostatică, Hristoase. Că nu este sfânt afară de Tine, lubi- 
torule de oameni. 


Stih: Sfinţilor mucenici, rugaţi-vă lui Dumnezeu pentru noi. 


Nevrând nicicum să jertfiți idolilor celor morţi, v-aţi adus jertfă vie, Celui ce S-a 
jertfit pentru noi, tineri prea frumoşi, sfinţiți mucenici. 


Stih: Sfinţilor mucenici, rugaţi-vă lui Dumnezeu pentru noi. 


Întărindu-vă de Legile cele dumnezeieşti, prin puterea Duhului aţi surpat sfaturile 
şi cursele celor fărădelege. Şi chinuindu-vă după Lege, aţi dobândit mărire. 


Stih: Sfinţilor mucenici, rugaţi-vă lui Dumnezeu pentru noi. 


Privind la cinstea cea viitoare, mucenicilor, înţelepţeşte aţi părăsit cinstea cea stri- 
căcioasă de pe pământ şi cu adevărat aţi luat mărirea cea nemuritoare. 


Stih: Preasfântă Născătoare de Dumnezeu, miluieşte-ne pe noi. 


Tu, Preacurată, născând pe Hristos, care a fost rănit cu sulița, toate săbiile vrăjma- 
şului desăvârşit au lipsit acum, pentru care rănindu-se muceniciei s-au chinuit. 


Cântarea a 4-a 
Irmos: Cel ce şade în slavă pe scaunul Dumnezeirii, pe nor uşor a venit, lisus cel 
mai presus de toate şi a mântuit cu palmă curată pe cei ce strigă: Slavă, Hristoase, 


puterii 'Tale 


Stih: Sfinţilor mucenici, rugaţi-vă lui Dumnezeu pentru noi. 

Jertfe de junghieri jertfite de curând şi prinosuri dumnezeieşti, jertfe bine primite 
v-aţi adus Celui ce S-a jertfit de bunăvoie şi moartea a omorât-o. Pentru aceea vă 
fericim pe voi, purtătorilor de biruinţă. 

Stih: Sfinţilor mucenici, rugaţi-vă lui Dumnezeu pentru noi. 

Arătând minune foarte mare, mucenicilor, aţi vindecat mâini slăbănoage şi pe băr- 
batul cel vestit, care a năzuit cu dragoste la racla voastră l-aţi tămăduit odinioară de 
boala cea grea, vrednicilor de laudă. 


Stih: Sfinţilor mucenici, rugaţi-vă lui Dumnezeu pentru noi. 


Un cuget având în multe trupuri, mucenicilor, aţi primit toţi cununa muceniciei, dar 
stând înaintea Domnului în ceruri, şi fiind plini de slavă, priviţi la noi. 


Stih: Preasfântă Născătoare de Dumnezeu, miluieşte-ne pe noi. 

Cel ce şade nedespărțit în Sănurile cele Părinteşti, în braţele tale şade Fecioară ca 
un Prunc. A cărui fericită patimă însemnând tinerii cei bine biruitori, foarte vite- 
jJeşte s-au luptat. 

Cântarea a 5-a 

Irmos: Necredincioşii nu vor vedea slava Ta, Hristoase, iar noi pe Tine, Unule- 
Născut, strălucirea Dumnezeirii Tatălui, de noapte mânecând Te lăudăm, lubitoru- 
le de oameni. 


Stih: Sfinţilor mucenici, rugaţi-vă lui Dumnezeu pentru noi. 


Ca nişte jăratec înţelegător aprinzându-vă, înţelepţilor, cu adevărat aţi ars toată ră- 
tăcirea cea uscăcioasă şi focul idolilor l-aţi stins cu roua Duhului, fericiților. 


Stih: Sfinţilor mucenici, rugaţi-vă lui Dumnezeu pentru noi. 

Slăbănogul cel ce s-a slobozit de legheonul demonilor cel viclean numai cât s-a 
apropiat de mormântul vostru cel cinstit, laudă minunile voastre, mucenici prea lu- 
MIiNOŞI. 


Stih: Sfinţilor mucenici, rugaţi-vă lui Dumnezeu pentru noi. 

Să fie lăudaţi Sfinţii mucenici Teognis, Artemas, Ruf, Magnon cel lăudat, vestitul 
Filimon şi Teodot şi împreună cu Tavmasie şi Antipatru şi Teostih. 


Stih: Preasfântă Născătoare de Dumnezeu, miluieşte-ne pe noi. 

Arată-te izbăvitoare din nevoi şi din greşeli, izbăvitoare din stricăciune şi mântui- 
toare de patimi, de scârbe şi de primejdii, nouă celor ce cu credinţă te lăudăm, Năs- 
cătoare de Dumnezeu, pururea Fecioară. 

Cântarea a 6-a 

Irmos: Venit-am întru adâncurile... 

Stih: Sfinţilor mucenici, rugaţi-vă lui Dumnezeu pentru noi. 

Cinstită s-a arătat moartea dumnezeieştilor purtătorilor de biruinţă, înaintea Ta, 
Dumnezeule al tuturor, pe care i-ai arătat adevărat casă de doctorie fără plată, pen- 
tru cei bolnavi. 


Stih: Sfinţilor mucenici, rugaţi-vă lui Dumnezeu pentru noi. 


Cu râurile cinstitelor voastre sângiuri, cu adevărat aţi uscat marea înşelăciunii ido- 
leşti şi Biserica lui Hristos aţi adăpat-o, mucenicilor, cugetătorilor de Dumnezeu. 


Stih: Sfinţilor mucenici, rugaţi-vă lui Dumnezeu pentru noi. 

Cu veşmânt împodobit, vopsit din sângiurile voastre, mucenicilor, arătat îmbră- 
cându-vă, aţi câştigat prin chinuri odihnă veşnică; pentru aceea vă cinstim cu lau- 
de, purtătorilor de biruinţă. 


Stih: Preasfântă Născătoare de Dumnezeu, miluieşte-ne pe noi. 


Ca un stog s-a arătat pântecele tău, Preacurată, purtând grâul nemuririi, care hră- 
neşte sufletele tuturor credincioşilor şi luminează pe mucenici. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Născătoare. 

Ceata cea tare şi luminată a celor nouă mucenici, care ca nişte mărturisitori ai 
Dumnezeirii celei în trei străluciri, dintru început înaintea Divanului, aceştia au 
strigat: sângele şi sufletele noastre împreună cu trupurile, ca o jertfă fără prihană 
aducem ie, Stăpâne; numără-ne în Cetele celor Cereşti ai Tăi, ca un Dumnezeu 
Milostiv. 

Cântarea a 7-a 


Irmos: Cei trei tineri în Babilon nesocotind porunca tiranului, în mijlocul văpăii 
strigau: Binecuvântat eşti Doamne, Dumnezeul părinților noştri! 


Stih: Sfinţilor mucenici, rugaţi-vă lui Dumnezeu pentru noi. 


Fiind ispitiți cu chinurile cele cumplite, asemănându-vă celor trei tineri, lăudaţi pe 
Mântuitorul Hristos, măriţilor mari mucenici. 


Stih: Sfinţilor mucenici, rugaţi-vă lui Dumnezeu pentru noi. 

Aţi stat înaintea divanurilor celor de judecată, mucenicilor, chinuindu-vă foarte ta- 
re şi aţi ruşinat pe cei necredincioşi, tuturor celor necredincioşi arătându-le ade- 
vărul. 

Stih: Sfinţilor mucenici, rugaţi-vă lui Dumnezeu pentru noi. 

Neîngrozindu-vă de înfricoşătoarele porunci ale tiranului, cu mare îndrăzneală aţi 
mărturisit pe Hristos a fi Dumnezeu Ziditor şi Atotţiitor, surpând mulțimile zeilor 
idoleşti; drept aceea v-aţi încununat cu cunună prea strălucitoare. 


Stih: Preasfântă Născătoare de Dumnezeu, miluieşte-ne pe noi. 


Omoară-mi mişcările trupului, prea curată, ceea ce ai născut Viaţa; înviază-mi su- 
fletul meu, Fecioară, care este omorât de patimi şi de multe păcate. 


Cântarea a 8-a 
Irmos: Mântuitorule al tuturor, Atotputernice, pe cei ce în mijlocul văpăii s-au ară- 
tat plini de dreaptă credinţă, pogorându-Te, i-ai rourat şi i-ai învăţat să cânte: toate 


lucrurile, binecuvântaţi şi lăudaţi pe Domnul! 


Stih: Sfinţilor mucenici, rugaţi-vă lui Dumnezeu pentru noi. 

Ceata pătimitorilor cea dumnezeiască, cu toată virtutea iubindu-Te pe Tine, Mân- 
tuitorule Atotputernice, a sfărâmat cetele şi măiestriile demonilor, întărindu-se cu 
puterea Ta. 

Stih: Sfinţilor mucenici, rugaţi-vă lui Dumnezeu pentru noi. 

Cu cântări să fie lăudaţi Sfinții mucenici Teognis, Teodot şi Filimon, Tavmasie şi 
Artemas, Antipatru, Magnon, Ruf şi Teostih, grăitorii de Dumnezeu cei cu cuget 
viteaz. 


Stih: Sfinţilor mucenici, rugaţi-vă lui Dumnezeu pentru noi. 


Săvârşind bine nevoinţa şi credinţa păzind-o nevătămată, prin chinuri şi prin tăiere 
petreceţi la cele de sus, măriţilor, veselindu-vă pururea împreună cu îngerii. 


Stih: Preasfântă Născătoare de Dumnezeu, miluieşte-ne pe noi. 

Cel ce în chip de negrăit S-a Sălăşluit în pântecele tău, Preacurată, a arătat locaş 
Luişi pe cei bine credincioşi, căruia neîncetat strigăm: Binecuvântaţi lucrurile 
Domnului pe Domnul. 

Cântarea a 9-a 

Irmos: Eva, cu adevărat, prin boala neascultării a adus în lume blestemul; iar tu, de 
Dumnezeu Născătoare Fecioară, prin Odrasla sarcinii tale ai înflorit lumii bine- 
cuvântare. Pentru aceasta toţi te mărim. 

Stih: Sfinţilor mucenici, rugaţi-vă lui Dumnezeu pentru noi. 

Arătatu-v-aţi mucenici ai lui Hristos prea minunaţi, stele pe tăria muceniciei întru 
înălțimea mărturisirii, având în mijloc pe Hristos ca pe un Soare şi alungaţi întu- 
nericul înşelăciunii de la sufletele noastre, fericiților. 

Stih: Sfinţilor mucenici, rugaţi-vă lui Dumnezeu pentru noi. 

Cinstim nevoinţele voastre cele cinstite, măriților şi chinurile şi rănile şi vitejia cea 
până la sânge, durerile şi moartea cea silnică şi noianul cel necuprins al minunilor, 


fericindu-vă cu veselie. 


Stih: Sfinţilor mucenici, rugaţi-vă lui Dumnezeu pentru noi. 

Cu cântări să săvârşim credincioşilor ziua de praznic lăudând pe Sfinţii mucenici 
Filimon, pe Magnon şi pe Ruf şi Teognis, pe Antipatru, pe Teostih şi pe Artemas şi 
pe dumnezeiescul Tavmasie, împreună cu Teodot să-i fericim. 


Stih: Preasfântă Născătoare de Dumnezeu, miluieşte-ne pe noi. 


Semnele naşterii tale, Preacurată, le-au propovăduit proorocii, alcătuindu-ţi numire 
minunată, unul într-un fel, altul într-alt fel. Căci ai născut celor din iad Viaţa, care 
a surpat puterea morţii. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară cu- 
rată, atunci să-mi dăruieşti ajutorul tău, că pe tine te am nădejde cu, robul tău. 


Înţelepţindu-vă cu cunoştinţa cea dumnezeiască şi într-armându-vă cu armele cele 
înţelegătoare, prin vieţuire şi prin faptă, întru Duhul aţi biruit taberele vrăjmaşului 
şi după moarte v-aţi mutat către Viaţa cea nemuritoare şi către Lumina cea neînse- 
rată. Pentru aceasta izvorând vindecări tuturor, tămăduiţi bolile şi alungaţi duhu- 
rile, purtătorilor de chinuri cei nouă cu numărul. Rugaţi-vă lui Hristos Dumnezeu, 
iertare de greşeli să dăruiască, celor ce cu dragoste prăznuiesc sfântă pomenirea 
voastră. 

Sfântul Nicolae Velimirovici - Proloagele de la Ohrida - Pomenirea celor nouă 
Sfinţi mucenici din Cizic 


Sfintul Nicolae Yelimirov Re - 

lanuaric - lunile 


Aceşti nouă mucenici viteji, arzând de dragostea lui Hristos, au refuzat să aducă 
jertfă idolilor şi să se lepede de Hristos Dumnezeu, pentru care pricină au fost tor- 
turaţi cu bestialitate, iar la urmă omorâţi prin tăierea capului. 


In timpul împăratului Constantin cel mare la Cizic s-a ridicat o sfântă mânăstire în 
cinstea şi pe locul martiriului acestor nouă mucenici, în care au fost aşezate sfintele 
lor moaşte. Nenumărate minuni s-au lucrat la sfintele moaşte ale acestor sfinţi. 


Numele lor sunt: Teognis, Ruf, Antipatru, Teostih, Artemas, Magnon, Teodot, 
Tavmasie şi Filimon. Dorind veşnica fericire, ei au disprețuit toată deşertăciunea 
acestei lumi şi dorind nestricăciunea, ei toată stricăciunea o au lepădat. De aceea 
Domnul i-a aşezat pe ei în locaşurile veşnicei Sale slave, încununându-i cu cununa 
nemuririi. Ei au luat cu cinste mucenicia şi s-au proslăvit în veacul al treilea. 

